rlitschk/wikidir huggingface dataset:
You Only Live Twice (op plattdüütsch so veel as „Du leevst blots tweemol“; dt. Titel Man lebt nur zweimal) is de Titel vun en britischen Speelfilm ut de James-Bond-Reeg, de in’t Johr 1967 rutkamen is. De Film is de föffte ut de Reeg, de vun Eon Productions Ltd. worrn is. Speelbaas weer Lewis Gilbert. De Inholt vun den Film baseert op den Roman mit glieken Naam vun den Schriever Ian Fleming, wiest aver as eerste Film ut de Reeg düütliche Afwieken vun de Literaturvörlaag op. En unbekannte snaaksche Flaagmaschien roovt Ruumscheep vun de USA as ok vun de Sowjetunion mitsams de Lüüd an Boord. Beide Staaten glöövt, dat de annere Supermacht dorachter steken deit, so dat de politische Situatschoon op’n Atomkrieg tostüern deit. Man, de britische Regeeren is dorvun övertüügt, dat dat unbekannte Ruumfohrtüüch ennerworrns in Japan lannt is. Üm den Fall ünnersöken to können, warrt in Hongkong de Dood vun James Bond inszeneert – dorher ok de Titel vun den Film. He warrt na Japan schickt, üm ruttofinnen, wat dor vör sik geiht. Ünnerstütt warrt he dorbi vun Tiger, den Baas vun’n japaanschen Geheemndeenst. Tosamen finnt se rut, wokeen wohrhaftig vör de Vörfäll verantwoortlich is, neemlich Ernst Stavro Blofeld
Patrick Evenepoel (* 20. August 1968 in Etterbeek) is en ehmalg belgisch Radrennfohrer. Evenepoel weer Profi van 1991 bit 1994. Insgesamt hett he in disse Tiet fiev Rennen wunnen. Sien gröttste Spood weer dorbi woll de Sieg 1993 bi den Grand Prix de Wallonie. 1991 hett he bi de Tour du Hainaut den tweeten Platz achter Abraham Olano schafft. Sien Söhn, Remco Evenepoel, is ok as Radrennfohrer aktiv. 1991: Histor - Sigma vanaf 01-09 (Stagiaire) 1992: Collstrop - Histor 1993: Collstrop - Assur Carpets 1994: Collstrop - Willy Naessens Evenepoel in de Datenbank vun Radsportseiten.net
Dat Präteritum, (van latiensch prateritum „dat wat verleden is“) is dat Tempus, wat verleden Beschehnissen beschrift. Ik leep of it regen sünd dor Bispelen för. In Plattdüüttsch warrt dat Präteritum – schreven en spraken - bruukt, wenn över verleden Gebörtnissen vertellt en dat för de Spreker nicht so wichtig is, wat dor för een Resultat bi rutkamen hett. Perfekt (ik hebb lopen, it hett regent) warrt bruukt, wenn een seggen wüll, dat dor nu een Resultat is dör verleden Schehnissen: ik hebb (bün) lopen, nu bün ik dor of it hett regent, nu dat natt. Plusquamperfekt (ik harr lopen of it harr regent) warrt bruukt för Schehnissen, wat noch förder trüch as Präteritum of Perfekt liggt. Nettso is dat in schreven Hochdüütsch. Heel anners is dat in in spraken Hochdüütsch. Dor warrt Perfekt geern in Steed van Präteritum nahmen. Man sünnerlich bi Saken, wor een Tostand of een Afloop mit beschreven warrt – of anners seggt för durativ Aspekten - , to’n Bispill ich wollte, ich stand eine Weil ( ik wull, ik stünn een een Stoot Tieds), warrt ok vandagen noch Präterituum nahmen. Wenn een in Platt of Hoochdüütsch up een levennig Maneer över verleden Schehnissen vertellen wüll, denn
Claude Monet [[klod mɔnɛ]] weer en franzööscher Maler, de sien middlere Schaffensperioode de Stilricht vun den Impressionismus toordnet wurr. Dat Fröhwark bit Midden vun de 1860er Johren umfaat realistisch Biller, vun de Monet eenig in den Pariser Salon utstellen drüff. Enn‘ vun de 1860er Johren fung Claude Monet an, klassisch Biller to malen. En Bispeel vun sien Biller ut disse Schaffensperiood is de Habenansicht vun Le Havre Impression, Sünnupgang, de de gesamt Bewegen de Naam geev. So gung he vun den dör de traditschonell präägt Kunstsmack weg, wat sien finanzielle Situatschoon aber verslechtern dee. In de 1870er Johren hett sück Monet an eenig Impressionisten-Utstellungen bedeeligt, an de ok Malers as Pierre-Auguste Renoir oder Edgar Degas deelnommen hebbt. Fördert wurr he vör allen vun den Kunsthändler Paul Durand-Ruel. Monet sien finanziell Situatschoon bleev bit de 1890er Johren anspannt. In disse Tiet hett he dat Konzept vun de Serie entwickelt, in de he een Motiv in verscheeden Luchtstimmungen malt hett. Dorneben fung he an, in Giverny sien berühmt Goorn antoleggen, de he in de Folg ok as Motiv för sien Biller bruukt hett. Claude Monet wurr an‘ 14. November 1840 in de Rue Lafitte 45 in Paris boren. He weer de tweet
Dat Radrennen Vuelta Ciclista a España, kört Vuelta a España (indüütscht: Spanien-Rundfahrt) is en vun de dree „Grands Tours“ (Groot Rundfohrten) in’ Radsport un nah de Tour de France un den Giro d’Italia dat wichtigst Etappenrennen vun de Welt. Van 2005 bit 2007 hörr dat Rennen to de UCI ProTour. Siet 2011 hörrt dat Rennen to de Nahfolgereeg UCI World Tour. Utricht wurrd de Vuelta vun de Firma Unipublic. Bit Juni 2008 hull de spaansch TV-Grupp Antena 3 de Gesamtheit vun de Andeelen an Unipublic. Siet dissen Tietpunkt hollt de franzöösch Vermarktungsfirma ASO, Utrichter vun de Tour de France un vun wieder renommeert Rennen, 49% vun de Andeelen. To’n eersten Mal 1935 un siet 1955 jedes Johr utdragen, führt de Vuelta binnerhalv vun dree Week in wesselnd Streckenführung dwars dör Spanien un dör dat nah Utland. Nahdem de Spanien-Rundfahrt tonächst traditionell in’ Fröhjohr stattfunnen harr, wurr de Termin Midden vun de 1990er Johren up den September verleggt. Mit je dree Gesamtsiegen bi de Vuelta deelen sück de Swiezer Radrennfohrer Tony Rominger (1992–1994) un de Spanier Roberto Heras (2000, 2003, 2004) und Alberto Contador (2008, 2012 und 2014) den Rekord. Dat in de düütsch Apenlichkeit bannig in’ Schadden vun de Tour
Dieudonné Smets (* 17. August 1901 in Heure-le-Romain; † 29. November 1981 in Oupeye) weer en belgisch Radrennfohrer. Smets weer Profi in de Johren van 1926 bit 1937. Vun hüm is wenig överleefert. In 1926 wunn he aber dat Rennen Lüttich-Bastogne-Lüttich, wat woll sien gröttste Spood weer. In dat sülvig Johr wunn he aber ok noch de belgisch Straatenmeesterschap vun de Fohrer, de to kien Profimannschap hörrn deen. 1935 hett he noch mal bi en Sössdaag-Rennen in Antwerpen den tweeten Platz beleggt. Smets in de Datenbank vun Radsportseiten.net
Melchior Anderegg (* 28. März 1828 in Zaun bi Meiringen; † 8. Dezember 1914 in Hausen bi Meiringen) weer en Swiezer Bargführer un de Eerstbestieger vun eenig bekannt Westalpen-Tippen. He kreeg 1856 tosommen mit Christian Almer as Eerst dat Swiezer Bargführerpatent, weswegen he − neben sien hervörragend alpinistisch Fähigkeiten − ok as „König der Führer“ betekent wurr. Anderegg führ meest engelsch Kunden, deren bekanntst Leslie Stephen weer, de Mitgrünner vun de engelsch Alpine Club. Melchior Anderegg besteeg folgen Tippen as Eerst: Wildstrubel, 3244 m (Berner Alpen), 11. September 1858 mit Leslie Stephen un T. W. Hinchliff Rimpfischhorn, 4199 m (Walliser Alpen), 9. September 1859 mit Leslie Stephen, Robert Liveing un Johann Zumtaugwald. Alphubel, 4206 m (Walliser Alpen), 9. August 1860 mit Peter Perren, as ok T.W. Hinchliff un Leslie Stephen. Blüemlisalphorn, 3664 m (Berner Alpen), 27. August 1860 mit R. Liveing, F. Ogi, P. Simond, Leslie Stephen, J.K. Stone. Monte Disgrazia, 3678 m (Bernina-Gruppe), 23. August 1862 mit Leslie Stephen, Thomas Stuart Kennedy, Thomas Cox. Dent d'Hérens, 4171 m (Walliser Alpen), 12. August 1863 mit Florence Crauford Grove, William Edward Hall, Reginald Somerled Macdonald, Montagu Woodmass, Jean-Pierre Cachat un Peter Perren. Parrotspitze, 4436 m (Walliser Alpen), 16. August 1863 mit
Nick Nuyens (* 5. Mai 1980 in Lier) is en ehmalger belgisch Radrennfohrer. Nuyens weer siet 2003 Profi bi Quick Step. Sien Ökelnaams sünd Bom van Bevel, Kabouter un Sluipschutter. An de Katholieke Universiteit Leuven hett he sien Diplom in Kommunikatschoonswetenschapen makt. He gellt as besünners gooden Fohrer up Koppsteenplaaster. All as Junior wunn he 2002 de Flannern-Runfohrt un wurr belgisch Meester. As Profi hett he bitlang de dree traditschoonsriek belgisch Klassiker Omloop Het Volk, Kuurne-Brüssel-Kuurne un nu ok as Utwussen 2011 de Flannern-Rundfohrt. Dorto hett he ok dreemal den Grand Prix de Wallonie wunnen un is dormit neben Adolphe Braeckeveldt Rekordholler. Van 2007 bit 2008 is Nuyens bi de franzöösch ProTour-Team Cofidis un siet 2009 för dat Rabobank-Team antreden. To de Saison 2011 wessel Nuyens to dat däänsch Saxo Bank SunGard-Team. To'n Enn vun de Saison 2014 hett he sien Loopbahn afslooten. 2004 Ster Elektrotoer Paris–Brüssel Grand Prix de Wallonie GP Industria & Commercio di Prato 2005 Omloop Het Volk Tour of Britain Grand Prix de Wallonie 2006 Kuurne–Brüssel–Kuurne een Deelstreck Tour de Suisse 2007 een Deelstreck + Gesamtwertung Étoile de Bessèges een Deelstreck ENECO Tour 2009 Grand Prix de Wallonie 2010 een Deelstreck vun de Öösterriek-Rundfohrt 2011 Dwars
Johan Lammerts (* 2. Oktober 1960 in Bergen-op-Zoom, Nedderlannen) is en ehmalg nedderlannsch Radrennfohrer. He weer Profi van 1982 bit 1992. 1982 fung sien Karriere mit de Mannschap TI - Raleigh ut den Nedderlannen; he is later spätestens nah twee Johr in anner Mannschapen wesselt. Sien letzt Team weer denn Scott - BiKyle Flyers ut de USA. Sien gröttste Spood weer de Sieg bi de Flannern-Rundfohrt 1984 vör Sean Kelly, Jean-Luc Vandenbroucke un annern. Johan Lammerts in de Datenbank vun Radsportseiten.net
De Labrador Retriever (kört ok blots „Labrador“) is en vun de FCI anerkannt britisch Hunnenrass ( FCI-Gruppe 8, Sektion 1, Standard Nr. 122). De Vörfohren vun den Labradors stammt ebenso as de Neefundlänner un de Landseer vun de kanaadsch Oostküst, wenn ok nicht vun de Labrador-Halfinsel, sonnern vun dat Fastland ut de Gegend vun Neefundland. Annommen wurrd, dat de so nömmt „St. John's Hund“, en swaart Waterhund mit dicht Fell, to de direkte Vörfohren vun den Labrador Retrievers hörrn deiht. Över de oorsprünglich Herkunft vun disse Hunnen besteiht weniger Klorheit, dorto gifft dat verscheeden historsche Versionen. As „de wohre Labrador“ wurr de Labrador vun den Neefundlänner ünnerscheeden, un in‘ Verloop vun dat 19. Johrhunnert in England tücht, de Beteknung „Labrador Retriever“ wurrd toeerst 1870 bruukt, wobi sück retrieve up sien utpräägt Apporteeranlagen bi de Jagd betreckt. Beschreeven wurr de Labrador Retriever as middelgroot, kräftig Hund mit typisch breed Schädel un dicht behoort „Otterrute“. In‘ Gegensatz to de gröttere Neefundlänner harr disse lüttgere un lichter Hund ehder de Upgaav, bi de Jagd to helpen oder afdreven Fischen un Fischernetten ut dat Water to halen. Fischer hett hüm in de Loop vun dat 19. Johrhunnert nah England hen mitbrocht, wo man hüm
Curth Flatow (* 9. Januar 1920 in Berlin; † 4. Juni 2011 ok dor) weer en düütsch Bühnen- un Dreihhbookschriever. Curth Flatow weer en spoodriek Vertreder vun dat Boulevardtheater – in Düütschland gifft dat in 20 Städer 24 Theater, de sück up de lichte Boulevardkummedie spezialiseert hebbt, etwa dat Theater am Kurfürstendamm un de Komödie in Berlin as ok de Komödie am Altstadtmarkt in Bruunswiek. Flatow schreev mehr as 20 Stücke in dit Genre. Neben sien Theaterarbeit weer he siet 1950 in’ Filmberiek un för Rundfunk un Feernsehn aktiv. Ut sien Roman Ich heirate eine Familie entstunn de glieknamig Feernsehreeg in’ ZDF, de in de 1980er-Johren temelk anseggt weer. Flatow hett dorin autobiografisch Elemente verarbeit, wiel he süllvst en Moder mit mehreren Kinner heiraadt harr. Flatow hett nah den Tweeten Weltkrieg bi den West-Berliner Senner RIAS Hans Rosenthal kennenlernt, mit de he eng Früend weer. Flatow hett denn ok för diverse Sendereegen vun Rosenthal schreven, ünner annern för Dalli Dalli. Der Mann, der sich nicht traut. 1973 (Theater) Durchreise. (Theater) Zweite Geige. 1991 (Theater) Das Fenster zum Flur (Ihr schönster Tag). (mit Horst Pillau; Theater, Verfilmung) Meine Tochter und ich (Vater einer Tochter). 1966 (Theater, Verfilmung) Keine Ehe nach Maß.
Brussels Cycling Classic (bis 2012: Paris–Brüssel frz.: Paris–Bruxelles) is en vun dat öldste bit hüüd existeerend klassisch Eendagsrennen in’ Radsport. Dat vun Paris nah Brüssel führend Rennen funn eerstmals 1893 statt un wurrd siet 1906 jährlich utdragen. De Renntermin vun Paris–Brüssel weer bit 1966 Enn’ April, un gull as en vun de wichtigst Fröhjohrsklassiker in’ Radsport. Nah en Ünnerbreken vun söss Johren wurr dat Rennen 1973 weer upnommen un find sietdem in’ September statt. Hüüd gellt Paris–Brüssel as "Half-Klassiker" un is vun den Radsportweltverband UCI as "1.HC", also in de hööchste Kategorie ünnerhalv vun de ProTour, instuuft. De Längt vun dat Rennen wurr in de Loop vunde Johren immer körter: In de Anfangstiet düütlich över 400 km lang, weern dat 1987 noch rund 300 km un wurrd hüüd över 220 km utdragen. Dorüm is de Start bi Paris–Brüssel intüschen ok nich mehr in Paris, sonnern 85 km noordööstlich in Soissons. Rekordwinner vun dat lang vun de Belgiers domineert Rennen is mit fiev Siegen de Australier Robbie McEwen (2002, 2005–08). Dree mal hebbt bit lang de Franzoos Octave Lapize (1911–13) un de Belgier Félix Sellier (1922–24) wunnen. De eenzig düütsch Winners weern Rolf Gölz 1988, André Greipel 2013,2014 un Pascal Ackermann
Raphael „Ray“ Bryant (* 24. Dezember 1931 in Philadelphia, Pennsylvania; † 2. Juni 2011 in New York City ) weer en US-amerikaansch Pianist vun den Modern Jazz. De jüngere Bröer vun Tommy Bryant un Unkel vun Kevin un Robin Eubanks fung sien musikalisch Karriere Enn’ vun de 1940er Johren mit Tiny Grimes an. Siet 1953 weer he Huuspianist vun dat Label Blue Note Records in Philadelphia, wo he Upnahmen mit ünner annern Charlie Parker, Miles Davis un Lester Young inspeelen dee. 1955 nehm he mit de jung gemäßigt Betty Carter tosommen up. 1955 wark he an dat Prestige-Album Miles Davis and Milt Jackson Quintet / Sextet mit Jackie McLean, Percy Heath un Art Taylor mit. 1956/57 weer he Begleiter vn Carmen McRae; 1957 entstunnen up dat Newport Jazz Festival Upnahmen mit Coleman Hawkins un Roy Eldridge. 1959 is Bryant nah New York City översiedelt, wo he mit Sonny Rollins, Charlie Shavers un Curtis Fuller arbeiten dee un bald en eegen Trio harr; later hen hett he in Toronto leevt un arbeit. He is regelmatig up internatschonalen Festivals uptreden un hett en groot Rall an Platten inspeelt. Populär Erfolge wurrn Titel as „Little Susie“ un „Cubano Chant“. De „Cubano Chant“ wurr
Tell Them Willie Boy Is Here is de Titel vun en US-amerikaansch Filmdrama vun Abraham Polonsky ut dat Johr 1969. Dat Dreihbook to den Western hett Polonsky na den Roman Willie Boy: A Desert Manhunt vun Harry Lawton schreven, dat 1960 rutkamen weer. De Film speelt in Kalifornien in’t Johr 1909. Willie Boy is en Indianer, de wat mit Lola, en Witte, an’t lopen hett. He is eenmol mit ehr dörbrennt un nu will de Vadder em nich mehr sehn un warrt glieks argdenkern, as Willie wedder torüch kummt. As he Willie in de Nacht tofaten kriggt, as he buten mit Lola togang is, schütt Willie den Vadder in Nootwehr dood. Tofoot neiht Willie un Lola ut. De Helpssheriff Christopher Cooper maakt sik dorophen mit en Koppel vun Mannslüüd op’n Weg, üm Willie to fangen oder an de Siet to maken. Mit verkehrte Sporen versöcht Willie Boy jem aftoschüddeln, hett dormit aver nich veel Spood, vunwegen dat Cooper nich dorop rinfallt. Cooper is de Jagd aver leed, un glövt ok nich, dat se Willie finnen künnt. Bito hett he Tietdruck un dreiht also üm. Man, de annern verfolgt Willie Boy wieter, stellt sik dorbi aver unklook an un begeevt sik
Jean Forestier (* 7. Oktober 1930 in Lyon) is en ehmalg franzöösch Radrennfohrer. He weer Profi van 1952 bit 1965. Sien gröttsten Spood harr he bi Eendagsrennen. He nehm ok regelmatig an de Tour de France deel. Dorbi wunn he över mehrere Johren verdeelt insgesamt fiev Deelstrecken. Sien best Johr bi de Tour de France weer 1957, as he dat Gröön Trikot vun den Punktbesten wunn un in de Gesamtwertung up den veerten Platz keem. 1954: Tour de Romandie: Platz 1 1955: Paris–Roubaix: Platz 1 1956: Flannern-Rundfohrt: Platz 1 1956: Lyon: Platz 1 1957: Critérium International: Platz 1 1957: Tour de France: Platz 4 (un Gröön Trikot) 1957: Tour de Romandie: Platz 1 1958: Nantua: Platz 1 1960: Omloop der Vlaamse Gewesten 1960: Platz 1 1962: Poirée-sur-Vie: Platz 1. Jean Forestier bi Radsportseiten.net
En Walmdaak is en Daakform, de in’ Gegensatz to’n Saddeldaak nich blots up de Traufsiet, sonnern ok up de Geevelsiet (dat is de kört siet vun en Huus) neigt Daakflachen hett. Disse wurrd as Walm betekent. En vullstännig Walm ersett den Geevel, dat Daak hett also an all veer Sieden Schrägen. En Walmdaak hett aber up jeden Fall ok en Daakfirst, ansonsten snackt man vun en Teltdaak (Pyramidendaak). De neigt Daakflächen beeden weniger Angreepsflach för Wind, de Windlast up de Konstruktschoon wurrd minneseert. Berner Buernhuus En Walm, de sien Traufe böverhalv vun de Traufe vun dat Hööftdaak liggt (d. h.: de Geevel is nich vullstännig afwalmt, he hett - je nah ethn. Sichtwies – sotoseggen en "Schopp", oder en eegen "kröpelig" Daak) wurrd demnah Schoppwalm oder Kröpelwalm (düütsch: Krüppelwalm) nömmt. Dat blifft also en trapezförmig Restgeevel erhollen, up de de Daakflach uplagert is. Im Swaartwald in Däänmark In La Val, Süüdtirol Is blots de ünnere Deel vun en Daak afwalmt (so dat en Geevel in den böveren Deel entsteiht) wurrd de as Footwalm betekent. Tellingstedt, Footwalm kombineert mit Kröpelwalm Traditschonell koreaansch Footwalm-Daakform Walmdaak. Mehr Biller, Videos oder Audiodateien to’t Thema gifft dat bi Wikimedia Commons.
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 160er v. Chr. | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | 100er v. Chr. | ► ◄◄ | ◄ | 137 v. Chr. | 136 v. Chr. | 135 v. Chr. | 134 v. Chr. | 133 v. Chr. | 132 v. Chr. | 131 v. Chr. | 130 v. Chr. | 129 v. Chr. | ► | ►► Attalos III., König vun Pergamon (* 171 v. Chr.) Tiberius Sempronius Gracchus, röömschen Politiker (* 162 v. Chr.)
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 160er v. Chr. | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | 100er v. Chr. | ► ◄◄ | ◄ | 138 v. Chr. | 137 v. Chr. | 136 v. Chr. | 135 v. Chr. | 134 v. Chr. | 133 v. Chr. | 132 v. Chr. | 131 v. Chr. | 130 v. Chr. | ► | ►► Unner Scipio Aemilianus fangt de Römers an un belagert in den Spaanschen Krieg de Keltiberers ehre Stadt Numantia.
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 160er v. Chr. | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | 100er v. Chr. | ► ◄◄ | ◄ | 139 v. Chr. | 138 v. Chr. | 137 v. Chr. | 136 v. Chr. | 135 v. Chr. | 134 v. Chr. | 133 v. Chr. | 132 v. Chr. | 131 v. Chr. | ► | ►► Johannes Hyrkanos I. folgt Simon na un warrt Herrscher vun de Hasmonäers.
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 160er v. Chr. | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | 100er v. Chr. | ► ◄◄ | ◄ | 140 v. Chr. | 139 v. Chr. | 138 v. Chr. | 137 v. Chr. | 136 v. Chr. | 135 v. Chr. | 134 v. Chr. | 133 v. Chr. | 132 v. Chr. | ► | ►► De eerste Slavenkrieg gegen dat Röömsche Riek geiht los (bit 132 v. Chr.). Um un bi 200.000 Slaven stoht up unner den syyrschen Slaven Eunus up Sizilien.
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 160er v. Chr. | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | 100er v. Chr. | ► ◄◄ | ◄ | 141 v. Chr. | 140 v. Chr. | 139 v. Chr. | 138 v. Chr. | 137 v. Chr. | 136 v. Chr. | 135 v. Chr. | 134 v. Chr. | 133 v. Chr. | ► | ►► Tiberius Sempronius Gracchus warrt röömschen Quästor in Spanien.
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 160er v. Chr. | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | 100er v. Chr. | ► ◄◄ | ◄ | 142 v. Chr. | 141 v. Chr. | 140 v. Chr. | 139 v. Chr. | 138 v. Chr. | 137 v. Chr. | 136 v. Chr. | 135 v. Chr. | 134 v. Chr. | ► | ►► Antiochos VI., König vun dat Seleukidenriek (* um 148 v. Chr. rüm) Attalos II., König vun Pergamon (* 220 v. Chr.) Diodotos Tryphon, König vun dat Seleukidenriek in Syrien
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 160er v. Chr. | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | 100er v. Chr. | ► ◄◄ | ◄ | 143 v. Chr. | 142 v. Chr. | 141 v. Chr. | 140 v. Chr. | 139 v. Chr. | 138 v. Chr. | 137 v. Chr. | 136 v. Chr. | 135 v. Chr. | ► | ►► De Stadt Kamiros up Rhodos warrt dör en Eerdbeven to Dutt maakt.
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 170er v. Chr. | 160er v. Chr. | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | ► ◄◄ | ◄ | 144 v. Chr. | 143 v. Chr. | 142 v. Chr. | 141 v. Chr. | 140 v. Chr. | 139 v. Chr. | 138 v. Chr. | 137 v. Chr. | 136 v. Chr. | ► | ►► De Parthers unner Mithridates I. erovert Mesopotamien un fangt dor den Seleukidenherrscher Demetrios II. bi.
En Leukopenie, oder vullstännig Leukozytopenie, (vun gr.: λευκός leukós „witt“; κύτος kýtos „Höhl“, „Fatt“, „Hüll“ un πενία penía „Armoot“, „Mangel“) is en Tostand vun to wenig Leukozyten (witte Bloodkörpers) in’t Blood. Dat heet, dat de Tall vun Leukozyten op weniger as 4000 op’n Mikroliter Blood afsackt is. Tomeist sünd dat de neutrophilen Granulozyten, de minnert sünd. Man seggt denn ok Neutropenie dorto. En Minnern vun de Lymphozyten (also en Lymphopenie) föhrt dorgegen blots in roor Fäll to en Minnern vun de Samtleukozytentall. Dat Gegendeel vun de Leukopenie warrt as Leukozytoos betekent. To en neutrophilen Granulozytopenie kann dat to’n Bispeel in’n Rahmen vun en Infekschoon kamen, as to’n Bispeel bi Typhus, aver ok bi en Chemotherapie oder in’n Tosamenhang mit Bloodkrankheiten (t. B. Sepsis, aplastische Anämie, Leukämie, myelodysplastisch Syndrom, Allergien). Wenn de Leukozytentallen dull minnert sünd, steiht de Patient ünner en gröttere Gefohr, sik mit en Krankheit to infizeeren. De fehlen Granulozyten dör en Transfusion wedder to mehren, geiht blots an wenige Therapiezentren un funkschooneert nich jüst goot, vunwegen dat de transfundeerten Granulozyten blots en korte Levensduer hebbt. De Insatz vun de Granulozytentransfusion hett sik dorüm nich allgemeen dörsett. Dat is mööglich, de Leukozytentallen över Heelmiddels dör de Gaav vun hämatopoeetsche
En Platen is en veerkantig Stück Blick mit en höger Rand för’n Backaven. Dor kummt dat Backels op un warrt op en Scheen in’n Aven rinschaven. Normalerwies sünd en poor Schenen verscheden hoog an de Siedenwannen von’n Aven anbröcht. Fröher weren Platens vör allen ut Iesen, man vondaag maakt se de mehr ut Aluminium oder Stahl, beschicht mit Emaille oder mit Polytetrafluorethylen as Anti-Anback-Laag. Hett de Platen keen Anti-Anback-Laag warrt faken Backpoppeer bruukt, dat dat Backels nich anbackt oder anbrennt. Üm den hitten Platen ut’n Aven to halen warrt Avenhanschen bruukt. För de Grött von Platens gifft dat keen Norm, de överall gellt. Dat kann vörkamen, dat welk Platens in welk Avens nich passt. Dat gifft ok Platens, de in de Breed verstellt warrn köönt, bi de de Bodden ut twee Delen maakt is, de inenanner schaven warrn köönt. Disse Platens sünd denn nicht dicht un natten Kraam kann dördrüppeln.
Steddörp (hoochdüütsch Steddorf) is en Dörp in de Gemeen Bienbüddel, in’n Landkreis Ülzen, Neddersassen. To den Oort höört de twee Delen Steddörp un Nee-Steddörp. De Naveröörd sünd Bienbüddel in’n Noorden, Bargdörp in’n Oosten, Varendörp un Riest in’n Süden un Grünewald, Nee-Riest un Eitzen in’n Westen. De Bodden is vör allen sannige Geest un dat gifft twee Beken bi’n Oort, den Bienbüddler Möhlenbeek un den Krumbeek. De höögste Punkt is de Hoge Barg mit 50,8 m över de See. Dat Dörp kummt 1252 as Stedthorpe toeerst in de Oorkunnen vör. Nee-Steddörp hett sik von so üm 1900 af an an de Straat na Bienbüddel hen langs billt. In’n Eersten Weltkrieg sünd teihn Soldaten ut Steddörp un Nee-Steddörp fullen oder vermisst un in’n Tweten 27. Steddörp is 1967 Deel von de Samtgemeen Bienbüddel worrn un to’n 1. Juli 1972 bi de Gemeenreform in Neddersassen denn ganz Deel von de Eenheitsgemeen Bienbüddel worrn. Steddörp is evangeelsch-luthersch präägt un höört to dat Kaspel von de Michael-Kark in Bienbüddel. En Denkmaal för de Fullenen ut de twee Weltkrieg’ ut Bienbüddel un ümto steiht bi de St.-Michaelis-Kark in Bienbüddel. Dat Dörpgemeenschopshuus is 2003 boot worrn. De Freewillige Füürwehr von Steddörp hett sik 1972 oplööst. Na disse